Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az Országos Választási Bizottság a választási eljárásról szóló 1997. évi C. törvény (a továbbiakban: Ve.) 90/A. §
Paragraph Index: 357

(4) A szavazás második fordulójában az országgyûlési egyéni választókerületi választási bizottság legkésõbb a magyarországi szavazást követõ 6. napon az urnát és a 73/A. § (4) bekezdése szerinti szavazólapokat tartalmazó borítékokat átadja az (1) bekezdés szerinti szavazatszámláló bizottságnak, amely a jelen §-ban és – a 76. § kivételével – a IX. fejezetben foglalt feladatokat haladéktalanul ellátja.” A Ve. IX. fejezete a szavazatok összesítése cím alatt tartalmazza többek között a szavazatszámlálással kapcsolatos rendelkezéseket (72. §). A fenti rendelkezésekbõl – figyelemmel az Alkotmány 71. § (1) bekezdésében rögzített, a szavazás titkosságát megfogalmazó alapelvre is – egyértelmûen következik: a külképviseleti szavazatok megszámlálására kijelölt szavazókörben az országgyûlési képviselõ-választás második fordulójában csak az az eljárás tekinthetõ törvényesnek, melynek során a szavazatszámláló bizottság a második forduló napján a szavazás lezárását követõen az urnát (urnákat) nem bontja fel, hanem annak nyílását lezárja. Az urná(k)ban lévõ szavazatok megszámlálására csak azt követõen kerülhet sor, hogy a külképviseleteken leadott szavazólapokat tartalmazó borítékokat a szavazatszámláló bizottság összekeverte a szavazókörben leadott szavazatokat tartalmazó borítékokkal.

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes